ARROW บวก 3.40% โบรกฯชูเป้าสูงปรี๊ด 18 บ.
ARROW บวก 3.40% ล่าสุด ณ เวลา 10.34 น. ราคาอยู่ที่ 15.20 บาท บวก 0.50 บาท หรือ 3.40% สูงสุดที่ 15.40 บาท ต่ำสุดที่ 15.10 บาท มูลค่าซื้อขายที่ 40.38 ล้านบาท ด้านบล.ดีบีเอส วิคเคอร์ส แนะ ซื้อ เป้า 18 บาท
30 มิ.ย. 2559

ผู้สื่อข่าวรายงานว่า ราคาหุ้นบริษัท แอร์โรว์ ซินดิเคท จำกัด (มหาชน) หรือ ARROW ณ เวลา 10.34 น. ราคาอยู่ที่ 15.20 บาท บวก 0.50 บาท หรือ 3.40% สูงสุดที่ 15.40 บาท ต่ำสุดที่ 15.10 บาท มูลค่าซื้อขายที่ 40.38 ล้านบาท ขณะที่ดัชนีตลาดหุ้นไทยโดยรวมบวก 0.10%

บล.ฟินันเซีย ไซรัส ระบุในบทวิเคราะห์ (30 มิ.ย.) แนะนำ “ซื้อ” ARROW โดยมองความร่วมมือของการไฟฟ้านครหลวง (กฟน.) ,สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) ,กรุงเทพมหานคร (กทม.) ,บมจ.ทีโอที และสำนักงานตำรวจแห่งชาติ (สตช.) ที่จะเปลี่ยนสายไฟฟ้า-สายสื่อสารแบบสายอากาศเป็นสายใต้ดิน เฟสแรกมีระยะทาง 127.3 กิโลเมตร (กม.)นั้น ARROW เป็น 1 ใน 3 ผู้ประกอบการที่จะได้ประโยชน์จากการขายท่อมากขึ้นและทำให้กำไรโตกระโดดในช่วง 3 ปีข้างหน้า
โดยทุก 10 กม.ที่ได้จะสร้างรายได้เพิ่มราว 70 ล้านบาท คิดเป็นมูลค่าเพิ่มราว 0.70 บาท/หุ้น ซึ่งยังไม่ได้รวมในประมาณการ ปัจจุบันอยู่ในช่วงอนุมัติขั้นสุดท้ายจากกฟน. คาดทราบผลเร็ว ๆ นี้  พร้อมให้ราคาพื้นฐานขั้นต่ำ 16.70 บาท
บล.ดีบีเอส วิคเคอร์สระบุในบทวิเคราะห์  (30 มิ.ย.) แนะนำ ซื้อ ARROW ให้ราคาพื้นฐาน 18 บาท